John Evershed

Den John Evershed, gebuer de 26. Februar 1864 zu Gomshall am Surrey, a gestuerwen de 17. November 1956 zu Ewhurst am Surrey, war en engleschen Astronom.

Den John war dat siwent Kand vum John Evershed a senger Fra Sophie, d'Duechter vum David Brent Price of Portsmouth. An der Primärschoul war den John Jr. beim Neville Chamberlain an der Klass.

1890 war den Evershed Matgrënner vun der British Astronomical Association, an 1906 huet e sech mat der Mary Ackworth Orr bestuet, déi mat him bis zu hirem Doud 1949 zesummegeschafft huet.

Den Evershed gouf duerch seng Entdeckung vu Massebeweegunge bekannt, déi an de Sonneflecke spektroskopesch konnten nogewise ginn.

Seng lescht Publikatioun, en autobiographeschen Text, gouf 1955 a Vistas in Astronomy publizéiert.

 Éierungen 
No senger Pensioun gouf den Evershed 1923, C.I.E., Companion vum Order of the Indian Empire.
Hie war och Fellow of the Royal Society
Den Evershed-Krater um Äerdmound mat engem mëttleren Duerchmiesser vu 66 km ass nom Evershed genannt.

Kategorie:Englesch Astronomen
Kategorie:Gebuer 1864
Kategorie:Gestuerwen 1956
Kategorie:Goldmedail vun der Royal Astronomical Society